Euroopan yhteisöjen ja niiden jäsenvaltioiden sekä Tunisian tasavallan assosiaationeuvoston päätös N:o 2/1999, tehty 3 päivänä syyskuuta 1999, sosiaalisia kysymyksiä käsittelevän työryhmän perustamisesta



Virallinen lehti nro L 258 , 05/10/1999 s. 0028 - 0028



Euroopan yhteisöjen ja niiden jäsenvaltioiden sekä Tunisian tasavallan ASSOSIAATIONEUVOSTON PÄÄTÖS N:o 2/1999, tehty 3 päivänä syyskuuta 1999, sosiaalisia kysymyksiä käsittelevän työryhmän perustamisesta (1999/654/EY) ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Tunisian tasavallan välistä assosiaatiota koskevan Euro-Välimeri-sopimuksen(1), sekä katsoo, että kyseisen sopimuksen 73 artiklassa määrätään työryhmän perustamisesta, jonka tehtävänä on arvioida sopimuksen VI osaston I-III luvun määräysten toteuttamista, ON PÄÄTTÄNYT SEURAAVAA: 1 artikla Euroopan yhteisöjen ja niiden jäsenvaltioiden sekä Tunisian tasavallan välistä assosiaatiota koskevan Euro-Välimeri-sopimuksen 73 artiklan mukaisesti perustetaan sosiaalisia kysymyksiä käsittelevä työryhmä, jonka tarkoituksena on arvioida säännöllisesti ja pysyvästi sopimuksen VI osaston I-III luvun määräysten toteuttamista. 2 artikla Työryhmä on toimivaltainen seuraavilla aloilla: 1. kansalaisuudeltaan tunisialaisten ja kustakin unionin jäsenvaltiosta olevien työntekijöiden välisen kansalaisuuteen perustuvan syrjinnän poistamista tarkoittavan periaatteen noudattaminen työehtojen, palkkauksen, irtisanomisen sekä (sopimuksessa tarkoitetun) sosiaaliturvan osalta, 2. sopimuksen 65-68 artiklassa tarkoitettujen sosiaaliturvan alaan kuuluvien määräysten soveltaminen, 3. sosiaalinen vuoropuhelu sopimuksen 69 artiklan mukaisesti, 4. sopimuksen 71 artiklassa tarkoitetut sosiaalisen alan yhteistyötoimet. 3 artikla Työryhmä kokoontuu osapuolten yhteisestä sopimuksesta puheenjohtajansa kutsusta. Kokoukset pidetään vuorotellen Brysselissä ja Tunisian alueella. 4 artikla Työryhmän puheenjohtajana toimii vuoron perään sen sopimuspuolen edustaja, joka on kulloinkin assosiaationeuvoston puheenjohtajana. 5 artikla 1. Puheenjohtaja laatii kunkin kokouksen alustavan esityslistan. Kokouskutsu ja alustava esityslista lähetetään työryhmän jäsenille viimeistään 20 päivää ennen kokouksen alkua. 2. Alustavaan esityslistaan otetaan ne asiakohdat, joiden osalta puheenjohtaja on vähintään 25 päivää ennen kokousta saanut joltakin ryhmän jäseneltä pyynnön ottaa asia esityslistalle sekä kaiken asiaan liittyvän asiakirja-aineiston. 3. Työryhmä hyväksyy esityslistan kunkin kokouksen alussa. Asiakohta, joka ei ole alustavassa esityslistassa, voidaan siihen ottaa, jos yhteisö ja sen jäsenvaltiot sekä Tunisia niin sopivat. 6 artikla Työryhmä koostuu Euroopan yhteisöjen jäsenvaltioiden, Tunisian ja Euroopan yhteisöjen komission virkamiehistä, joita avustavat Euroopan unionin neuvoston pääsihteeristön virkamiehet. Euroopan unionin neuvoston pääsihteeristön virkamies ja Tunisian hallituksen virkamies toimivat yhdessä kokouksen sihteereinä. Jos molemmat sopimuspuolet katsovat, että erityisten asiantuntijoiden läsnäolo tai osallistuminen on hyödyllistä erityistietojen saamiseksi, työryhmä voi kutsua kokouksiinsa tällaisia asiantuntijoita tarkoituksia varten, jotka työryhmä määrittelee. 7 artikla Työryhmä antaa assosiaationeuvostolle kertomuksen jokaisesta kokouksestaan, ja se voi esittää assosiaationeuvostolle päätös- ja/tai suositusluonnoksia tai -ehdotuksia. 8 artikla Tämä päätös tulee voimaan päivänä, jona se tehdään. Tehty Luxemburgissa 3 päivänä syyskuuta 1999. Assosiaationeuvoston puolesta Ch. NEFFATI Puheenjohtaja (1) EYVL L 97, 30.3.1998, s. 1.